16 Baebele e re rotloetsa gore fa re sa le basha re dire ditshwetso tse di botlhale tsa kafa re tla tshelang botshelo jwa rona ka teng. Fa re dira jalo re tla kgona go tila go ngomoga pelo moragonyana mo botshelong. (Mor. 12:1) Ruri go ne go ka utlwisa botlhoko tota fa re ne re ka senya dingwaga tsa bosha jwa rona re lelekisa dilo tse di gogelang tsa lefatshe, mme re bo re fitlhela gore ke phefo fela! Di nonotsha bokaulengwe jwa rona jwa Bokeresete. Fela jaaka Baiseraele ba ne ba itumelela go baka Jehofa “fa gare ga boidiidi jo bo phuthegileng,” le rona re itumelela go obamela Jehofa mmogo kwa dikokoanong tse di kgethegileng. (Pesalema 26:12; 111:1) Dikokoano tseno di re naya tshono ya go kopana le go tsalana le Basupi ba ba tswang kwa diphuthegong le kwa dinageng tse dingwe. Motshegare re itumelela dijo mmogo kwa lefelong la kopano, e leng selo se se dirang gore dikokoano tseno di itumedise le go feta. (Ditiro 2:42) Fa re le koo, re kgona go iponela lorato lwa mmatota lo lo kopanyang “bakaulengwe botlhe” mo lefatsheng.—1 Petere 2:17.